"În marja congresului PPE, am avut o întâlnire cu premierul Croației, Andrej Plenković, pe care l-am felicitat pentru succesul admiterii țării sale în Spațiul Schengen. M-a asigurat că Zagrebul sprijină admiterea integrală a României în spațiul european de liberă circulație.
Premierul croat apreciază interesul României pentru integrarea europeană a statelor din Balcanii de Vest. Împreună, sprijinim țările din această regiune să facă pași consistenți pe calea aderării la UE, ca unică soluție pentru asigurarea unui viitor prosper și sigurȚ, a afirmat Ciucă, într-un mesaj publicat joi pe Facebook.
Potrivit șefului Senatului, cooperarea dintre România și Croația nu se limitează doar la mecanismele UE și NATO.
"România și Croația sunt partenere în Inițiativa celor Trei Mări. I3M este un format care promovează dezvoltarea regională din regiunea cuprinsă între Marea Adriatică – Marea Neagră – Marea Baltică", a arătat Nicolae Ciucă.